Aristagoras - Wikipedia, déi fräi Enzyklopedie

# Aristagoras

### Vu Wikipedia, der fräier Enzyklopedie.

| All Datumen an dësem Artikel si sous-entendu vru Christus.

Den Aristagoras wor en Tyrann vu Milet am 6. a fréien 5. Joërhonnert v. Chr.

Hien wor den Jong vum Molpagoras an de Schwoër vum Histiaeus deen d'Perser als Tyrann vu Milet agesaat haaten. Den Aristagoras koum un d'Muecht wéi den Histiaeus Conseiller vum persesche Grousskinnek Darius I. gouf. Wéi Naxos sech 502 géint d'Perser revoltéiert huet, hun d'Perser vun der Insel den Aristagoras ëm Hëllef geruff, an domadder wor hien direkt d'accord, an der Hoffnung selwer Herrscher iwwert d'Insel kënnen ze gin. Zesummen mam Artaphernes, Satrap vu Lydien, huet hien sech mat enger Flott op de Wee gemaach. Allerdéngs krut den Aristagoras sech mam Kapitän vun der Flott Megabates an d'Hoër deen doropshin Naxos virgewarnt huet an sou wor déi ganz Expeditioun en Echec.

Aus Angscht vrun de Perser huet sech den Aristagoras mat den Ionier zesummegedo an en Opstand ugezettelt. 499 gëtt de Aristagoras zu Milet vum gréissten Deel vun der Bevölkerung ënnerstetzt. Amplaz vun der Tyrannis gëtt eng Demokratie op d'Bee gestallt an kuerz drop revoltéiert sech quasi ganz Ionien.

Doropshin mecht den Aristagoras sech op de Wee an Griicheland fir weider Supporteren ze sammelen. Zu Sparta huet hien sech mam Kinnek Kleomenes getraff an versicht hien ze iwwerzeegen mat den Argumenter datt d'Perser eng schwaach Arméi hätten an datt ët vill Räichtümer fir d'Männer ze huelen ging gin. Den Kleomenes wor allerdéngs anerer Meenung an rejettéiert d'Offer. Méi Gléck huet den Aristagoras zu Athen well, wann een dem Herodot gleewe kann, ass ët méi einfach, eng ganz Assemblée vun Athener ze iwwerzeegen wéi ee spartanesche Kinnek.

Mat der Hëllef vun den Athener gräift den Aristagoras Sardis un, d'persesch Haaptstaadt an Ionien. Mee déi ganz Revolt wor en Echec fir d'Griichen, an den Aristagoras flücht an Thrakien wou en versicht eng Kolonie ze grënnen, op där Plaz wou d'Athener méi spéit Amphipolis grënne wärten.

Schlussendlech gëtt hien vun Thrakier embruecht wéi hien eng vun hiere Stiedt ugräift.

## [Änneren] Links

- Ionesch Revolt

Vun "http://lb.wikipedia.org../../../a/r/i/Aristagoras.html"

Categories: Aalt Griicheland | Gebuer (6. Jht. v. Ch.) | Gestuerwen (5. Jht. v. Ch.)

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- Nederlands
- Suomi